Stiker (mesajlaşma)

Stiker — ani mesajlaşma platformaları vasitəsilə göndərilən cizgi filmləri və yapon smaylik tipli "emojilər"in qarışığı olan emosiya və ya hərəkəti təmsil edən personajın illüstrasiyası. Stiker mesaj hesab olunur. Onlar emotikonlardan daha çox müxtəlifliyə malikdirlər və üz reaksiyası ilə bədən dilini təsvir etmək qabiliyyətinə görə internet "reaksiya üzü" mədəniyyətindən əsas götürürlər. Stikerlər mürəkkəb, obraza əsaslanan ifadələrdir və insanlara qəribə animasiyalar vasitəsilə ünsiyyət qurmaq üçün yüngül vasitələr verir.
 Tarixi 
Stikerlər ilk dəfə Koreyada yaradılmış mobil mesajlaşma proqramı "Line" tərəfindən populyarlaşdırıldı. "Naver Corporation" proqramı Yaponiya bazarını nəzərə alaraq tərtib etdi, çünki "KakaoTalk" Cənubi Koreyada artıq üstünlük təşkil edən mobil mesajlaşma xidməti idi. Stikerlərin hər yerdə mövcud olan emoji sisteminin anime üslublu sənət əsərləri ilə qarışığı və yapon dilində daha uzun mesajların yazmaq yerinə stiker göndərmək bu xüsusiyyətin yapon istifadəçiləri cəlb etməsinə kömək etdi. "Line"ın üstünlüyü artdıqca, "Line"ın stiker dəstlərində nümayiş olunan maskot personajları da məhsul kimi məşhurlaşdı.

2013-cü ildə stikerlər Asiya bazarlarından kənarda da böyüməyə başladı: "Path" 2013-cü ilin mart ayında yeni şəxsi mesajlaşma sisteminin bir hissəsi kimi stikerlər əlavə etdi. Ardınca aprel ayında "Facebook" və "Facebook Messenger" mobil proqramlarına da stikerlər əlavə olundu. İyul ayında stiker funksiyası "Facebook"un veb-interfeysinə əlavə olundu və "Kik Messenger" də stikerləri öz tətbiqinə əlavə etdi. Reklam kampaniyalarının bir hissəsi olaraq markalar adından stikerlərin istehsalına kömək edən startap şirkətləri də ortaya çıxdı.

2013-cü ilin noyabr ayına qədər mobil mesajlaşma istifadəçiləri arasında aparılan sorğu, sorğuda iştirak edənlərin 40%-nin gündəlik olaraq stikerlərdən istifadə etdiyini, ən çox istifadə edlənlərin ən çox İndoneziya (46%), Çin (43%), Cənubi Koreya (38) və ABŞ-dən olan istifadəçilər (35%) olduğunu göstərdi. Müntəzəm olaraq stikerlərdən istifadə edənlərin 20%-i ən azı bir dəfə mobil mesajlaşma proqramlarında stiker və ya emoji üçün ödəniş edib.

2016-cı ildə "Snapchat" istifadəçilərə şəxsi avatarını əks etdirən fərdi stikerlər yaratmağa imkan verən "Bitmoji" tətbiqi üçün "Bitstrips" şirkətini satın aldı.

2019-cu ilin iyul ayında "Telegram" üçüncü tərəf stiker paketlərini dəstəkləməklə yeni .tgs formatından istifadə edərək animasiyalı stikerləri təqdim etdi. Bir il sonra, 2020-ci ilin iyul ayında "WhatsApp" bir neçə rəsmi paketlə birlikdə animasiyalı stikerlər əlavə etdi. 2021-ci ilin iyun ayında "Discord" premium istifadəçilər üçün animasiyalı stikerlərdən istifadə etmək imkanı əlavə etdi.

2023-cü ilin sentyabrında "Instagram" və "Facebook Messenger" süni intellektlə yaradılan stikerlər əlavə etmək imkanını təqdim etdi. Bir həftə ərzində əlində bıçaq tutan "Elmo

kimi məşhur obrazlar və ya müəllif hüquqları ilə qorunan personajlar ilə bağlı uyğun olmayan stikerlərdən istifadə olundu.

 İstinadlar 

Kateqoriya:İnternet slenqi
Kateqoriya:Piktoqramlar